Mónica Laguna

Mónica Agulló Laguna, ezagunagoa Mónica Laguna izenez (Madril, 1964ko abuztuaren 27a) madrildar film-zuzendari eta gidoilaria da.

 Biografia 
Mónica Agulló Laguna (Mónica Laguna) Informazio Zientzietan lizentziatu zen 1988an, Irudi eta Soinu adarrean, Madrilgo Complutense Unibertsitatean. 

 Lan ibilbidea 
Hamar urtez baino gehiagoz, 1984 eta 1995 bitartean, hainbat film luzetako kamera- eta zuzendaritza-taldeetako kide lan egin zuen, Julio Medem, Jaime Chávarri, Antonio Mercero edo Gerardo Herrero zuzendari zituela.

Bere  zuzendari laneko film laburrekin aintzatespena izaten hasi zen, eta 1989an Mac Guffilm produkzio-etxea sortu zuen. Sabor A Rosas (1989) film laburra zuzendu zuen, eta, ondoren, Quiero que sea él (1991) film laburra. Gidoi horren egilekidea da, El Gran Wyoming eta David Truebarekin batera.

1996an, komedian oinarritutako lehen film luzea zuzendu zuen Tengo una casa, El Deseo Films ekoizle-etxearekin. Filmaren izenburua Los Enemigos izeneko rock-talde espainiarraren bederatzigarren albumetik dator eta filmaren soinu-banda izan zen.

Lola Films produkzio-etxeak bere bigarren film luzea, Juego de Luna, ekoitzi zuen. 2001ean, Malagako Zinemaldian erakutsi zen, eta han zuzendari onenaren saria irabazi zuen. Ordukoan, poker-jokalari profesional bati buruzko argumentu batekin ekin zion dramari.

2004an, El Valle del Silencio film luzeko gidoia idatzi zuen.

2017an, Otra manera de vivir film luzeko gidoia idatzi zuen.

2018an, Amarse (komedia dramatikoa) film luzeko gidoia idatzi zuen.

 Filmografia 
Hauxek dira bere lan batzuk:
 2001, Ekoizlea: Lola Films, Izenburua:Juego de luna.
 1996, Ekoizlea: El Deseo Film, Izenburua: Tengo una casa
 1991, Ekoizlea: Mac Guffilm Izenburua: Quiero que sea él film laburra 
 1989, Ekoizlea: Mónica Agulló Laguna, "Rosas zaporea" izenburua, film laburra

 Sariak eta aintzatespenak 

 1996an Maspalomasko Zinemako Topaketako Film Onenaren Saria, "Tengo una casa" filmagatik
 1996an Publikoaren saria Atlantikoko Nazioarteko Zinemaldian "Tengo una casa"  filmagatik
 2001ean Zuzendaritzarik Onenaren Saria, Malagako Zinemaldia, Juego de Luna filmagatik
 2001ean Film onenaren saria, Alfaz del Pi-ko Zinemaldia,Juego de Luna filmagatik
 2001ean Karlovy Varyko Nazioarteko Zinemaldian Cristal Globe sarirako izendatua, "Juego de Luna" filmagatik

 Erreferentziak 

 Kanpo estekak 

 Mónica Lagunaren fitxa IMDb-ra

Kategoria:Madrildarrak
Kategoria:Zinema zuzendariak
Kategoria:Emakume zinema zuzendariak
Kategoria:Espainiako zinema zuzendariak
Kategoria:Espainiako emakume zinema-zuzendariak
Kategoria:Gidoilariak
Kategoria:Emakume gidoilariak
Kategoria:Espainiako gidoilariak
Kategoria:XX. mendeko zinema zuzendariak
Kategoria:XXI. mendeko zinema zuzendariak